Vi var oppe og se kirken på Odense Universitetshospital (OUH):\nUdsigt fra kirken på OUH, som ligger på 15. sal……..\nStolen som jeg sad i til kemo……….\nJeg bestilte pizza til aftensmad den ene aften………..\nFrokost den ene dag……..\nEfterfulgt af tallerken med ost og frugt……..\nLækker jordskokkesuppe, serveret hos Inger………..\nSkøn kyllingetærte, serveret hos Inger………\n……….sammen med nogle dejlige, hjemmebagte flutes………\nJeg skulle have haft min 4. kemo-behandling da jeg var ovre til midtvejsscanningen, men resultatet af mine blodprøver var for dårlig til at jeg kunne få kemo. Jeg blev sendt hjem og kom så igen fredag i forrige uge, hvor jeg inderligt bad til at mine blodprøver havde ændret sig for turen til Paris til Gourmand Awards 2012 stod på spil.\nJeg kørte med transport denne gang til Odense. En ordning så man bliver hentet i taxa og kørt til det hospital som man skal være på. Det kan være at der er andre med, så man skal rundt og samle op, men jeg var heldig at det kun var mig der skulle derover. Jeg skulle være klar fra kl. 06.00, for at være i Odense kl. 08.00. Jeg tror jeg blev hentet ved 06.30-tiden. I hvert fald havde jeg god til til at kunne checke ind på patienthotellet da jeg kom. Turen gik god og var meget behagelig, så det er bestemt ikke sidste gang jeg vælger den form, selvom jeg skulle tidlig op. Jeg fik mit værelse og kunne så gå over på R (onkologisk afdeling) for at få taget blodprøver. Efter det skulle jeg vente en times tid på at svaret kom tilbage. Jeg var lige så jeg rystede, da sygeplejersken gav mig en tommelfinger op, det betød at vi kunne gå i gang med behandlingen.\nJeg har tidligere i mine dagbøger skrevet en del om hvor upersonlige og “kolde” jeg synes sygeplejerskerne på afdeling R er, men jeg må også sige at jeg nu har fundet nogle stykker som ikke er i den kategori. Jeg er blevet behandlet af sygeplejersker der er søde og som travlhed har overskud til at stikke mig et smil og det varmer mig, at jeg ikke har ret i at alle er kolde og behandler mig som bare et nummer i rækken. Kæresten har gjort mig opmærksom på at når jeg skriver om det dårlige skal jeg også huske at skrive om det gode – og det er rigtigt – det skal jeg og jeg er så glad for at der er nogen der har modbevist det jeg har skrevet 🙂\nJeg fik ikke en seng denne gang, men en stol i et behandlingsrum hvor der er 3 andre. Det er et forholdsvist lille rum, måske omkring 14-16 kvadratmeter, så der er ikke ret meget plads. Det er ikke beregnet til at der er pårørende med. Men alle have en pårørende med, på nær mig, en havde endda 3 med. Det gav en del uro og støj i rummet, hvilket jeg ikke har det godt med. Når jeg får kemo vil jeg gerne have ro omkring mig og ønsker egentlig ikke at snakke med nogen heller ikke selvom det er 6½ time det drejer sig om. Jeg trækker mig ind i min egen verden, hvor jeg kun fokuserer på mig selv og på at finde indre ro og balance. Det var dog svært for mig, pga al uroen på stuen, så jeg var helt vildt glad for at havde de høretelefoner med som jeg har fået af min Mama og som har støjreduktion. De er fra Bose og er hundedyre, men jeg er uendelig taknemmelig for at hun har investeret i dem til mig (og til kæresten, som også har fået et par). I dette tilfælde var de helt perfekte, jeg kunne tage dem på og på den måde lukke omverden ude. Ellers gik det som det nu gør, det er en lang og udmarvende dag fordi jeg render på toilettet konstant. Mindst hver 10. minut er jeg afsted, fordi jeg får så meget væske i drop, før og efter kemoen. Denne gang blev der også talt om at jeg skal have indsat en port-a-cath fordi mine årer nu er så dårlige at det er umådelig svært – og forbundet med mange smerter – at lægge en venflon på mig. Jeg syne ikke jeg er speciel pivet eller omskindet, men på det seneste har jeg sagt av og ømmet mig noget, når de stikker i mig. Der er så meget arvæv, så de simpelthen skal grave dybt med nålen, for at finde en egnet åre og det gør altså ondt. Så jeg skal formentlig have den indsat inden næste kemo-behandling. Det foregår ambulant og i lokalbedøvelse, så det skulle ikke være noget slemt ved det og jeg ser faktisk frem til det………\nEfter endt kemo-behandling var jeg bare TRÆT og blev kørt tilbage til mit værelse. Jeg orkede ikke at gå ned og spise, så jeg bestilte en pizza på nettet og fik den bragt til døren, så gik jeg ellers bare i bad og i seng, jeg var helt færdig for den dag. Lørdag og søndag var som sædvanlig på 2. og 3. dagen, kun ½ time kemo pr. dag, så det er ikke noget at tale om. Jeg havde givet kæresten “fri” og sagt at han ikke skulle komme over, i stedet for kunne han tage ned og spise hos nogle af vores venner. Nogle gange tror jeg at jeg er verdensmester, har styr på det hele og masser af kræfter – og det har jeg så bare slet ikke – hvilket jeg skal lære. Jeg følte mig ensom og alene i verden lørdag aften, hvilket også var synd for kæresten, som havde en trist kæreste i telefonen. Men nu har jeg så lært det, jeg skal ikke være alene og verdensmester, men give mig selv lov til at være svag og at det er ok at jeg gerne vil have kæresten hos mig. Måske er det også fordi der normalt vis er så mange jeg ser når jeg får kemo, men denne gang så jeg ingen, det blev for ensomt for mig og jeg græd mig i søvn lørdag aften.\nSøndag kom kæresten og hentede mig og det var SÅ dejligt at se ham igen. Jeg var færdig ved frokosttid og bagefter tog vi ud til Inger, en af de sygeplejersker der skulle med os til Paris til Gourmand Award 2012. At hun og en anden sygeplejerske har valgt at tage med os, betyder at turen kunne blive til noget. Det havde været for risikabelt for kæresten at tage selv afsted med mig og vi er uendelig taknemmelig for dette storsind de to sygeplejersker udviser. Det er helt vildt og medmenneskelighed ud over alle grænser. Det to sygeplejersker er fra D6 (gynækologisk afdeling), Odense Universitetshospital (OUH), som var den første afdeling jeg var i kontakt med da jeg fik diagnosen. Vi skulle ud og planlægge turen og få talt forventninger osv igennem. Inger havde lavet virkelig lækker frokost til os, som bestod af en skøn jordskokkesuppe, kyllingetærte og lækre hjemmebagte flutes. Jeg havde taget fastelavneboller med, som vi fik. Det var godt lige at få afstemt forventninger og få alt det praktiske på plads, så vi kan koncentrere os om at nyde turen og hinandens selskab. Efter en god frokost og et par timer godt selskab, kørte vi hjem så jeg kunne få slappet af og sove lidt. Jeg var træt og havde lidt kvalme.\nVi havde spurgt kærestens mor om hun ville lave aftensmad til os, hvilket hun gerne ville, så vi tog om til hende om aftenen. Hun havde smurt lækre snitter til os og det var lige hvad jeg havde lyst til, jeg spiser sjældent varm mad lige efter kemo, det harmonerer bare ikke så godt sammen – i hvert fald ikke for mit vedkommende. Det er en stor hjælp for os at kærestens mor laver mad til os af og til, så TAK Eva, det var super lækkert.\nFra jeg kom hjem tikkede klokken for om jeg ville blive klar til at køre til Paris og være med til at overvære Gourmand Awards 2012, hvor min kogebog Newyorkerbyheart – Amerikansk Homecooking er nomineret i kategorien US Cuisine. Jeg havde en del kvalme de første dage og var meget, MEGET træt. Jeg sov mindst 13 timer hver nat og også om dagen og alligevel var jeg uendelig træt. Kemo-træthed er ikke noget der kan soves væk. Jeg vågner op og er lige så træt som da jeg gik i seng, det er det der er så udmarvende og psykisk hårdt ved den træthed. Min fysioterapeut arbejdede hårdt og målrettet for at få mig klar til turen, men helt indtil torsdag var jeg i tvivl om turen ville blive til noget. Men som I ved kom jeg afsted – og VANDT! – men mere om det i et andet indlæg.\nBivirkningerne ved denne omgang kemo var ikke nær så slem som sidste gang, selvom jeg stadigvæk havde det dårligt i de første 3½ dag efter. Men det ville da nok også være mærkeligt, hvis jeg ikke havde det dårligt. Jeg mærker også andre ting, som f. eks. min hud, der ændrer sig meget og at jeg taber en del hår. Jeg har hele tiden fået at vide at jeg ikke vil tabe alt håret, men at jeg nok vil blive tyndhåret. Nu er jeg velsignet med rigtig meget – tykt – hår og jeg har aldrig været så glad for jeg har så meget hår, som jeg er nu. Nogle gange har jeg endda bandet det væk, fordi det er så varmt og tungt, når det er langt, men det gør jeg aldrig mere. For alt det hår er grunden til at jeg ikke er mere tyndhåret end jeg er og ikke har skaldede pletter. Men jeg taber rigtig meget hår, vi taler håndfulde om dagen, jeg fælder helt vildt og der ligger hår overalt. Min hestehale bliver tyndere og tyndere og jeg begynder at overveje at købe et par tørklæder for der er trods alt 2 kemo-behandlinger endnu og jeg er ikke helt sikker på om jeg bliver ved med at have hår nok at tabe af, uden at der kommer bare pletter. Jeg må dog indrømme at jeg er virkelig glad for at jeg ikke taber alt håret – eller i hver fald ikke burde – for selvom det nok er en lille ting i alt det her, så betyder det meget for mig. Meget af min personlighed sidder i mit hår. Jeg har altid haft langt, blankt og tykt hår, meget af min identitet ville forsvinde, hvis jeg tabte alt håret. Men jeg synes det er SÅ sejt at dem der bliver skaldede stiller sig op og står ved det, som f.eks. Miriam Glæsel har gjort. Det er så godt gået, jeg tror faktisk ikke at jeg selv havde mod til det – eller jeg ved at jeg ikke havde mod til det.\nJeg har fået en del reaktioner på at jeg har planlagt min egen begravelse. Nogle synes at det er godt at jeg gør det andre synes at jeg på den måde forventer det værste – og de har jo nok lidt ret – men jeg gør det fordi jeg mener det er realistisk. Selvfølgelig vil det være fantastisk hvis jeg bliver helbredt, men alt tegner jo altså i den modsatte retning og selvom kemoen har haft en lille virkning, så er det altså ikke så meget. Det har selvfølgelig sat det hele i bero, men det det har intet hjulpet på det i underlivet, måske er der endda kommet lidt mere til i blæren. Vi er jo alle forskellige og jeg er sådan en person der forholder sig realistisk til tingene og ser på facts. Facts er altså at jeg er dødelig syg og det er jo heller ikke fo sjov at jeg er terminalpatient, det bliver man jo ikke fordi man kun er “lidt” syg. Jeg har fået en del mails der lyder på at jeg skal visualisere at jeg er rask og bliver helt helbredt, så mener de at jeg også bliver det. Det kan godt være at det er mig det er galt med, men jeg tror altså ikke helt så meget på sådan noget. Jeg tror på facts og ting jeg kan forholde mig til – og i det her spørgsmål bliver jeg nødt til at lytte og stole på mig selv. Jeg ved godt at de vil mig det bedste, så TAK for det 🙂\nJeg er også blevet spurgt rigtig mange gange om jeg ikke er bitter og om jeg kan forstå hvorfor det har ramt mig? Sygdommen rammer jo bredt og det kunne jo ligeså godt blive mig som min nabo, sådan er realiteterne, så det har jeg egentlig ikke tænkt på. Jeg har nok mere tænkt, hvorfor ikke mig? Om jeg er bitter? Nej, det er jeg ikke og man kan sige hvis jeg var, så havde jeg kun mig selv at takke for det. Det er jo mig der har truffet beslutningen om ikke at tage til de årlige tilbud om underlivsundersøgelse, så jeg har kun mig selv at takke for det. Jeg er ikke bitter, jeg affinder mig med situationen, andet er der ikke at gøre. Jeg kan ikke gøre noget om, hvor gerne jeg ville og så kan det jo ikke rigtig betale sig at bruge krudt på det. Tingene er som de er og jeg tager det som livet tildeler mig og prøver at få det bedste ud af det. Livet givet mig jo også mange fantastiske oplevelser og det sidste jeg ønsker er at nogen skal få ondt af mig. Ingen skal have ondt af mig, jeg har truffet mine valg med åbne øjne og vidst hvad det kunne betyde i den sidste ende. Ingen skal have ondt af mig fordi jeg har et godt liv, jeg er et privilegeret menneske, som har fået mange fantastiske oplevelser og som har mennesker i mit liv som jeg elsker – og som elsker mig – hvad mere kan jeg forlange?? Jeg håber at I alle vil glædes med mig i stedet for. Glæde jer over de glæder og oplevelser jeg får, det ønsker jeg af hele mit hjerte……\n←Gourmand Awards 2012, US Cuisine: Jeg vandt sgu’………….\nNewyorkerbyheart i radioen………..→\nVil bare lige sige, ang. det med at organisere sin egen begravelse. Tag og sammenlign det med soldater der skal i krig. De skal også skrive “sidste ønske” papir, samt afskedsbreve! Breve der forhåbentligt aldrig bliver brug for, men det er stadig princippet i bare at gøre sig klar. Så får man det også som man vil have det.\nDa min papfar døde for nogle år siden, irriterede det mig jeg havde glemt alle samtaler vi havde haft om emnet “Når jeg en dag dør, så skal der være….”.\nSå synes du er helt normal på den 🙂\nOg endnu engang tillykke med prisen, glæder mig til at læse mere om det.\nDu er ikke den eneste jeg kender der vandt i paris, jeg kender også én fra Grillandsholdet der har været med til at lave den kogebog der vandt fra Danmark om grill..\nJeg synes, det er helt naturligt, at du planlægger din begravelse. Noget alle burde gør uanset. Det er jo det eneste, der er sikkert – at vi skal herfra. Det eneste spørgsmålstegn i det er hvornår.\nDu ser det positive, og nyder den tid du har, og det er alt du kan – og du gør det fantastisk.\nMin holdning har altid være “frygt det værste, og håb på det bedste”. Dvs være forberedt på begge dele, det gør mange gange at man kommer til at se anderledes på en del ting.\nDet kan godt ske at det for nogle lyder mærkeligt at du er planlægger din egen begravelse – men dels giver det sikkert dig ro (du får tænkt nogle ting igennem), og samtidig vil det gøre det lidt nemmere for din kæreste og hans familie, hvis det væreste skulle ske.\nDernæst husk: du har ikke planlagt hvornår begravelsen skal ske. Det kan nemt være at der går mange år, inden det bliver aktuelt – og det er vi mange som krydser fingerne for.\nJa jeg glædes fortsat over at du deler ud af dig . Tusind tak. Du har vundet mit hjerte. Og så lige en oplysning , din bog er i en hustandsomdelt reklame for City Vest ( et shopping center i Brabrand , Århus ) Skønt tillykke\nHold da op! Du er og bliver for sej! Du giver os alle mod og glæde, TAK\nKan anbefale dig en port a cath, det er virkelig, virkelig en befrielse ikke at skulle stikkes konstant og hele tiden. Bliver den lagt ordentlig går der ikke længe før man næsten ikke opdager man har den – andet end når det er stikke-tid:)\nI øvrigt et stort tillykke her fra:)\nSTOOORT TILLYKKE til dig… din bog vandt :o) :o) :o) – det er en dejlig oplevelse for dig at få i kampen mod din kræft. Det indlæg glæder jeg mig (også) til at læse!\nJeg vil gerne ønske dig et kæmpe tillykke med prisen, det er så fortjent! Nu skriver du lidt omkring, at du har planlagt din begravelse, så jeg er egentlig lidt nysgerrig for at stille dig et spørgsmål, som jeg længe har tænkt på. Når den dag kommer, hvor du ikke længere er her, har du så planlagt et indlæg til bloggen, som din kæreste eller en anden skal slå op? Jeg tænker sådan at alle dine læsere ved, at nu var det det sidste? Jeg håber selvfølgelig inderligt, at der sker mirakler og du bliver kureret eller i det mindste kan få mange gode år endnu. Men som du selv siger, må man også være realistisk.\nMange gange held og lykke! Og tak fordi du vil dele så stor en del af dit liv med os 🙂\nTak for din kommentar – og ja, jeg har faktisk forberedt et sidste indlæg som kommer på den dag jeg ikke er her mere. Jeg ved I er mange der følger med og I skal også vide det, den dag jeg ikke er her mere.\nHvor er du fantastisk! Længe har jeg fulgt bloggen og hver gang jeg mangler en opskrift, er din blog den første jeg kigger på for at finde den. Det er faktisk blevet sådan i min vennekreds, at alle kender Newyorkerbyheart og alle ved, at det er her de gode opskrifter og de gode indlæg findes. Derfor blev jeg også forfærdet da jeg en ganske almindelig torsdag fik klikket ind på din blog for at finde en opskrift på chokoladekage og i stedet fandt et indlæg om kemobehandling. Først klikkede jeg væk – kræft gør ondt helt ind i mit hjerte, men kort efter vendte jeg tilbage, jeg synes jeg skyldte dig at læse hvad du ønskede at dele – måske kunne det gøre en forskel. Det viste sig, at flere i min vennekreds har gjort det samme. Det har startet en debat om livmoderhalskræft og vacciner og alle er nu vaccinerede. Tak for at sætte fokus på livmoderhalskræft. Tak for gode opskrifter. Tak for at gøre en forskel. Jeg følger nu fast din blog. Kræft gør stadig ondt helt ind i mit hjerte, men på en eller anden måde har du fjernet det tabu der ligger i det.\nEn klog mand sagde engang “If you don’t get a miracle – become one”. Jeg håber og be’r til et mirakel til dig, men skulle det ske, at mine bønner ikke høres, skal du vide, at du, med dine bedrifter, den inspiration og den positivitet du udstråler, er et mirakel. Tak.\njeg hørte radioindlægget, og jeg respekterer og anerkender din beslutning om at udgive bogen, inden du startede i behandling – det giver mening :).\nM.h.t at planlægge sin egen begravelse, så døde min far af leukæmi – dvs. han tog livet af sig, inden han blev “en grøntsag” som han sagde :). Han gravede blandt andet laks, som vi så skulle spise til hans bisættelse – en vild fornemmelse – at han få dage i forvejen havde forberedt denne lille hapser, som vi nu stod og spiste, efter at have væet i kirke for at sige farvel til ham.. Nogle syntes at det var morbidt, men jeg synes sgu at det var powerfuldt.\nFULD SKRUE til dig – du er et særligt menneske (det er vi alle – men du viser det). Respekt! Kh Sisse\nFørst og fremmest tillykke med prisen. Det er superflot….men den er også god. Jeg fik den i julegave, og jeg har vist næsten prøvet det hele.\nJeg synes lige, at jeg ville komme med en kommentar til det med at planlægge sin egen begravelse. Jeg synes, at det er en rigtig god ide. Både fordi du kan få den begravelse, som du gerne vil have, men det sparer også dine efterladte for at skulle tage stilling til en masse ting og prøve at huske dine ønsker. Min mor har planlagt sin egen begravelse, og hun er altså hverken syg eller specielt gammel, men hun vil gerne spare mig for at skulle tage stilling til alt muligt.\nFørst et kæmpe til lykke med din bog. jeg var på kursus hos Kagekompagniet forleden, hvor de bla. nævnte ,at du havde vundet. Jeg har tidligere brugt flere af dine skønneopskrifter, men det er noget tid siden.Så jeg fik et kæmpe shock, da jeg kiggede på din blok og læste, at du har fået kræft. Det er jeg meget ked af at høre.\nSamtidig vil jeg sige til dig , at det er fantastisk flot , at du deler det “så råt” med os. du er lidt af et forbillede ( hvis man kan sige det i denne situation?). Vi mennesker er generelt for dårlige til at tale om alvorlig sygdom og døden.\nDet at du har planlagt din egen begravelse, er en fantastisk ting for dine pårørende, så er de ikke i tvivl om, hvad de skal gøre.\nJeg håber at du stadig har en god tid foran dig.\nU make a difference <3\nJeg hørte første gang om din blog på et internetforum for kvinder/mødre. Jeg blev interesseret i dine opskrifter og fandt vej herind.\nFor Søren da også!\nHer sidder man tirsdag morgen, en af de mere trælse af slagsen, og leder efter artikler om morfin-tolerance, og så dukker din blok op. Newyorkerbyheart. Indrømmet, jeg var en smule skeptisk, var bange for, at du var sådan en Alt-for-damerne-kræftramt, der ikke kunne drømme om, at lade en sygdom som kræft, gribe forstyrende ind i livet (En lidt kynisk betragtning, jeg ved det godt).\nNå, mine fordomme er i den grad blevet gjort til skamme.\nJeg har ledt efter en person som dig, siden jeg aug.2012 fik konstateret, at min brystkræft fra 2007 har fået et forrygende comeback i form af metastaser i lunger,lever og brystkasse. uhelbredeligt, men der er flere kemo-muligheder, som måske kan holde skidtet nede.\nDet er ikke en glæde, at vi på mange måder er i samme båd, men det varmer helt ind i mine vinterkolde knogler, at læse dine velskrevne dagbog, hvor du sætter ord på det, som til tider kun er forvirrede tanker hos mig….\nDet er helt vildt, som du med magt og afmagt, store smerter og glad optimisme, navigerer rund i livet som bl.a. kræftpatient. Og så kreerer du de lækreste måltider!


Vi voksne kan også være bange | Skalotteløg\nHome Tilfældige tanker\tVi voksne kan også være bange\nwritten by Skalotteløg 4. februar 2017\nVi rider på en bølge af angst herhjemme i disse dage. Bøffen har gang i sit andet tigerspring, og synes derfor, verden er lidt for stor og skræmmende, så han græder rigtig meget, og har svært ved at falde i søvn.\nFrømanden døjer med eftervirkninger af sin mavevirus, som han stadig ikke er kommet sig helt over, så han er bange for at spise og drikke af frygt for, det hele kommer op igen lige om lidt. Han vågner også og er ked af det om natten.\nDet trækker en del i vores tænder, og Hr. Hansen er vist lidt bange for, at det ikke bare er en fase, og at livet med to børn betyder, at han er nødt til at finde sig et arbejde, hvor han ikke er nødt til at lade mig være alene i ugevis. For han elsker sit arbejde.\nProblemet er bare, at jeg har angst. Sådan hele tiden. Generaliseret angst, som man har valgt at kalde det, når angsten ikke kan forbindes til noget specifikt som for eksempel edderkopper, vand eller små rum. Jeg er – helt stille og rolig – bange for fremtiden. Eller rettere: Usikkerheden ved fremtiden.\nDet bliver godt og grundigt aktiveret af hans skiftende arbejdstider, uforudsigeligheden i at have børn og det faktum, at de to ting kombineret gør det svært for mig at se mig selv i et job inden for min branche, hvor man helst skal være fleksibel og ‘på’ hele tiden.\nSå noget skal ændres. Hvad det præcis skal være, ved jeg ikke. Måske skal jeg videreuddanne mig til noget andet, nu hvor dem inde på Christiansborg alligevel har samlet deres hjerner op fra gulvet, så det faktisk alligevel er muligt for mig at tage en anden uddannelse.\nJeg ved det ikke. Jeg ved bare, at jeg ikke har det godt, som tingene er lige nu. Det får min angst til at galoppere.\nI den her uge har Kanal 4, i samarbejde med Psykiatrifonden, haft fokus på netop angst. Det er nemlig noget, som rigtig mange af os går og kæmper med, men som de færreste snakker om. Jeg har faktisk haft planer om at fortælle jer om min angst i lang tid, og havde derfor planer om at gribe aktualiteten i tv-kanalens temauge… Men så kom der lige noget sygdom på tværs, jo. Og så endte jeg altså med at ligge temmelig meget i min seng og nusse en slatten dreng på ryggen, mens jeg så urimeligt mange afsnit af Traktor Tom. (Og Onkel Reje, men det kunne jeg godt holde ud. Han er fannerme sjov, altså!)\nSå det kommer. Og det var vel bare lige det, jeg ville sige. Der er noget på vej, men jeg vil gerne strikke det ordentlig sammen, før jeg sender det ud til jer, så det ikke bare bliver et skriv, men forhåbentlig noget, som nogle af jer angste typer derude, kan bruge til noget.\nLidt ligesom den der fødselsberetning, som jeg stadig arbejder på at få rørt sammen til en helhed. Og historien om, hvordan jeg mødte Hr. Hansen. Og… Ja, det er egentlig ikke idéer, det skorter på, men tid. Det er sjældent, jeg får tid til at lande foran min computer i det sekund, min hjerne virker godt nok til at formulere hele sætninger, og jeg duer ikke til at skrive på min telefon.\nSå det kommer, og jeg håber, I hænger på så længe :)\nPudsigt nok kan jeg se, at januar måned blev den bedst besøgte måned i hele bloggens to-et-halvt-årige liv, med næsten 2000 sidevisninger mere end december 2016, som ellers havde rekorden indtil da. Det blev jeg ret høj over, så det tyder da på, at noget af alt det barselsbavl, jeg får liret af mig, er læsbart. Det gør mig simpelthen så glad, skal I lige vide! Så føler jeg mig ikke så ensom i mit tankespind.\nVi voksne kan også være bange was last modified: februar 4th, 2017 by Skalotteløg\nTineLildballe 4. februar 2017 at 9:14\nJeg tror rigtig mange kan sætte sig ind i dit barsemsbavl og føler det forfriskende at du er så ærlig omkring at det ikke bare er let. Det ville ikke undre mig at de netop kommer forbi fordi de har brug for at læse, at det ikke kun er dem der har det svært.\nFor mig giver det også lidt realitetssans. Vi skal IKKE have nr to lige nu. For det bliver jo ikke nødvendigvis lyserødt. Og jeg orker ikke andet end lyserødt lige nu.\nKæmpe kram til jer ❤\nSkalotteløg 16. februar 2017 at 0:04\nTak, det er jeg glad for, du synes <3\nOg selvom jeg helt sikkert vil sige noget andet om et år (det har min veninde lovet mig, jeg vil, så det har bare at holde!), så kan jeg ikke anbefale to børn lige nu ;D Men det er vist helt normalt ;)\nKæmpe kram tilbage <3\nFie 6. februar 2017 at 0:04\nJeg lider også af angst…og har en mand der rejser meget på uforudsigelige tidspunkter, 2 børn, og et temmeligt krævende job der kræver forandringsparathed….Måske vi skulle drikke en kop kaffe en dag :-). Jeg er for 2 dage siden begyndt at tage cbd olie og håber på mirakler…..\nSkalotteløg 16. februar 2017 at 22:57\nGerne! Mon du også bor i nærheden? Det ville klart være sjovest ;)\nKan du ikke lige sende mig en mail? info@skalotte.dk <3


Dagtilbud: Det er svært at finde tid til faglig fordybelse | VPT\nAf Sine Molbæk-Steensig 20/06/2022\nI en travl hverdag kan det være svært at skabe rum og plads til refleksion om den faglige retning i den enkelte daginstitution. Det er måske ikke helt klart, hvilket børnesyn institutionen står for, og hvordan man arbejder med det i praksis.\nOfte gør man hver især det, man finder bedst i den konkrete situation, for det er svært at finde tiden til at udforske og være nysgerrige på hinandens praksis – og det kan udfordre samarbejdet. Det kan være vanskeligt at skabe et fælles fagligt ståsted og et fælles børnesyn, men dialog, lytten og udforskning af forskellige perspektiver og konkrete eksempler fra praksis, kan hjælpe på vej.\nI et SPARK-forløb faciliterer SPARK processer, der sikrer, at alle stemmer kommer i spil, og de mange perspektiver foldes ud. SPARK arbejder fx med adskilte tale- og lyttepositioner og metoden det udforskende interview.\nHvad er en involverende proces og hvorfor skal vi bruge det? Se videoen og bliv klogere på en tilgang, der kan forbedre samarbejdet i TRIOer, MED-udvalg og mange andre steder.\nLær meget mere om involverende processer\nSe eksempler på hvordan SPARK har hjulpet dagtilbudsområdet\nEt SPARK-forløb i en daginstitution i Brøndby har skabt bevidsthed om, at alle er forpligtet på at bidrage til kerneopgaven - og at alles bidrag er vigtigt.\nMED-udvalg i børnehus tog fat og skabte forandring: Nu tænker vi som en helhed\nArbejdsglæden blandt medarbejderne i Børnehuset Ved Søerne på Frederiksberg skrantede, og MED-udvalget var klar over, at det måtte handle. Et SPARK-forløb satte fingeren på det ømme punkt og gav ledelse og medarbejderrepræsentanter værktøjerne til at skabe en positiv forandring i huset.\nDagtilbud: Familiefølelsen blandt kollegerne fyldte for meget\nMedarbejderne i Frederikshavns distrikt syd mødte store forandringer, da de gik fra at være ansat i et bestemt dagtilbud til at være ansat i distriktet. Et SPARK-forløb gav dem et nyt blik for, hvordan forandringerne kan tackles.


Det er billigere at reservere El Greco i Bucharest (Rumænien)\nhotel.info\t- Europa\t- Rumænien\t- Bukarest\t- El Greco\tEl Greco16 Jean Louis Calderon, 020035 Bucharest, Rumænien\tVis kortet\nfrapr. enkeltværelse/natpr. dobbeltværelse/natpr. værelse/nat\tHvad dette hotel kan tilbyde:Hotellet med sine 20 komfortabelt indrettede værelser er blevet klassificeret med 4 stjerner. Du må...\tVis alle hotel- og værelsesdetaljer\nHotelbeskrivelse El GrecoHotellet med sine 20 komfortabelt indrettede værelser er blevet klassificeret med 4 stjerner. Du må gerne medbringe dit kæledyr på hotellet. Hvis kæledyret skal overnatte hos dig på et ikke-ryger-værelse, angiv dette venligst ved bestillingen. Du kan leje en bil direkte på hotellet - og parkere den under dit ophold på hotellets parkeringspladser. Ved receptionen, der er åben hele døgnet, befinder sig også et pengeskab. Det venlige hotelpersonale tilbyder gerne roomservice og vækketjeneste. Der er internetadgang på dit værelse og på hotellets offentlige område (WLAN). Værelserne har tv og telefon. Et eget badeværelse er værelsets standardudstyr. Det samme gælder for en hyggelig altan, der indbyder til et hvil. På dit klimatiserede værelse finder du bl.a. en minibar og en hårtørrer. Glæd dig til retterne på hotellets restaurant og glem ikke et stop i baren.For hotel.info-gæsterSen afrejse (efter kl. 15)Yderligere informationer om hotelletReceptionstider:Dagligt24 timerGratis ophold for maks. 1 børn på op til 12 år (inklusive) på forældrenes dobbeltværelse (ved 2 fuldbetalere) er muligt. Kontakt Kontakt os, hvis du har yderligere spørgsmål.Kan du lide dette hotel?Så sæt det på din favoritliste.GemHotellets placeringVis kortetAdresse16 Jean Louis Calderon, 020035 Bucharest, RumænienAfstandsoplysninger (km)\tLufthavn (baneasa)\nBeliggenhedcentral\tHotellets faciliteter/-specialiteter\tDobbeltværelser: 8\nAndre kunder viste også interesse for disse hoteller\tAthenee Palace Hilton Bucharest hotel1-3 Episcopiei St., District 1010292 Bucharest, Rumænien8,2 / 10(25 evalueringer)\tInterContinental Bucharest4 Nicolae Balcescu Blvd010051 Bucharest, Rumænien7,8 / 10(24 evalueringer)\tPullman Bucarest World Trade Center10, Montreal Square011469 Bukarest, Rumænien7,3 / 10(39 evalueringer)\tRIN AirportCalea Bucurestilor 255 A075100 Otopeni, Rumænien6,5 / 10(61 evalueringer)\tLifestyles AccommodationDacia 51. Bucharest, Rumænien5,0 / 10\tBucharest Comfort SuitesB-dul Nicolae Balcescu 16010052 Bucharest, Rumænien5,0 / 10\tGennemskuelige priserDet kan du regne med:Absolut gennemsigtighed til garanterede priser. Ingen skjulte gebyrer.Mere om dette temaDatasikkerhedVi krypterer dine data med pålidelig 128-bit SSL, så din privatsfære beskyttes.Mere om dette temaFlersprogethedVi taler dit sprog: I forbindelse med vores fremragende service og naturligvis i vores gæsters evalueringer.\nEl Greco16 Jean Louis Calderon, 020035 Bucharest, Rumænien Hotellets placering:1,6 km8 kmuspec.3 kmMesse: 5 km\tKontroller tilgængelighed Desværre er der ingen tilgængelige værelser i tidsrummet, som du har valgt. Ændr venligst dine rejsedata:AnkomstAfrejseAntal værelserPersonerKontroller tilgængelighed\tDesværre er hotellet booket fuldstændigt i det valgte tidsrum.Er du interesseret i alternativer? Disse hoteller har stadig ledige værelser:Eller er du fleksibel, hvad angår tidspunkt? Så bør du ændre dine rejsedata:AnkomstAfrejseAntal værelserPersonerKontroller tilgængelighed


Dyvig Bro kåret som Årets Havn | SønderborgNYT\nPrismodtagerne. Foto: Danske Tursejlere\nDyvig Bro løb med Danske Tursejleres pris som Årets Havn for et højt serviceniveau og masser af aktiviteter til både små og store sejlere.\n“Dyvig Bro er et godt eksempel på, hvordan et højt serviceniveau kan gøre selv en lille havn levende og attraktiv”, siger forretningsfører i Danske Tursejlere, Leif Nielsen, i en pressemeddelelse.\nNormalt kåres Årets Havn på FLID’s havnemesse i november i Fredericia, men på grund af Corna-situationen er havnemessen aflyst. Derfor offentliggøres resultatet nu og i Tursejleren.\n16. maj 2015 08:54\nSejlrenden ind til Dyvig renses op


Tavlund Krat 46\nTavlund Krat, etape II\nDu er her: Tavlund Krat, etape II\ngrundpris: 720.867 kr.\ntilslutningsbidrag: 39.332 kr.\nKøbesum: 824.888 kr.\nSalgsvilkår:Salgsvilkår for Tavlund Krat, etape II\nBoligområdet Østerlindparken er beliggende i den østlige del af Lind syd for Kollundvej. Udstykningen har en attraktiv beliggenhed, hvor man meget hurtigt kan komme på motorvejen, og er tæt på indkøbsmuligheder, skole og fritidsfaciliteter i Lind og cykelforbindelser til Herning Centrum.\nUdstykningen ligger tæt på skovområde, et fritidslandskab der er under etablering og Knudmosen.\nDen samlede købesum - inklusiv tilslutningsbidragene på 104.021 kr. - betales kontant på overtagelsesdagen. Ved forsinkelse med købesummens betaling er køberen forpligtet til fra overtagelsesdagen at regne, at erlægge forsinkelsesrenter svarende til den på ethvert tidspunkt af Danmarks Nationalbank fastsatte officielle udlånsrente med et tillæg på 7%, og denne rente erlægges kontant samtidig med (den forsinkede) betaling af købesummen.\nGrunden er ikke byggemodnet, endeligt udstykket og udmatrikuleret endnu.\nGrunden vil være byggemodnet og klar til bebyggelse og overtagelse 1. november 2021.\nFor parcellerne 29 og 59 forventes disse byggemodnet og klar til bebyggelse 1. november 2022.\nVerdo Varme, tlf. 7010 0230\nSalgsvilkår - Østerlindparken/Tavlund Krat, III\nLokalplan - Østerlindparken (pdf)\nJordbundsundersøgelse - Tavlund Krat\nParcelplan - Tavlund Krat 46\nMåleblad - Østerlindparken/Tavlund Krat, etape III


Hvordan kan du finde flere oplysninger om Roulette Multiplayer?\nVi støtter Holger Danske\nBuffet & Frokostmenuer\nTeknikker som smartphones er naturligvis vigtige drivere til udvikling af spilhardware. I dag er mobile spil udviklet til at køre på en masse teknologier. Under alle omstændigheder er spillene til mobiltelefonindustrien en juggernaut for udvikling. Der er de studioer, der flyttede til fuldtids mobile spil udvikling. Internet tilbyder generelt et glimrende alternativ til at få software. Der er forskellige forhold, når familien skal downloade spil fra hjemmesider. Hvad ellers? Hvis du ikke ved hvilken type spil du har brug for, skal du lave en undersøgelse.\nHvor kan du læse rigtige oplysninger om Roulette Multiplayer?\nNår man overvejer populære spil, er det afgørende, hvad man ser, Roulette Multiplayer. Hvilke spillere taler om Roulette Multiplayer? Professionelle spillere skaber også mods, som nogle gange bliver lige så populære som det originale spil, som de blev skabt for. Sandheden er tættere end nogensinde før, før du downloader spillet, lad os se på nogle af de oplysninger, der gør dit valg bedre.\nDe mest populære tjenester til at købe mobilspil: Roulette Multiplayer\nPå den anden side, når du tænker på spil som Casino og Dice spil, bør du prøve at hente på nogle detaljer . Alle kan få troværdige oplysninger hurtigt og bekvemt ved at gå online. Der er mange grunde til, at du måske søger at downloade kasino og terninger. Sikker på at finde en god software bør ikke være diffcult, da de er mange tilgængelige. Ifølge statistikker ved mange af os, at der er flere, der skal følges, og der skal tages hensyn til fakta, mens du vælger spil online casino Canada på NBSO til mobile enheder. Ubetinget er der mange måder at deltage turneringer på. Det er også godt, hvis du sammenligner regler for forskellige spil til mobiltelefoner, der vil hjælpe dig med at deltage på tilfredsstillende vilkår. Desuden kan alt dette være muligt, hvis du tæt søger efter marked. Efter alle de mere online metoder, som du normalt bruger den bedre chance, du har for at gøre en rentabel aftale. Der var utvivlsomt kun få eksempler. Når du har studeret det grundlæggende om cybersport fra vores hjemmeside, vil du måske gerne studere hvilke andre højt ansete websteder, der skal siges.\nBook et værelse nu!\nKlik her og book et værelse nu >>\nLæs om vores Julemenu >>


Huawei MatePad T 10 9,7" tablet 16 GB wi-fi (blå) | Elgiganten\nHuawei MatePad T 10 9,7" tablet 16 GB wi-fi (blå)\nHuawei MatePad T 10 9,7" tabletten er klar til at levere underholdning til dig og familien. Takket være Kids Corner forældrekontrollen kan du sikre at dine børn kun tilgår indhold i høj kvalitet.\n9,7" HD IPS skærm\nHuawei MatePad T 10 9,7" tabletten er har kompetent ydelse takket være Krin processoren, den skarpe HD-skærm og de kompetente højttalere. Så den er velegnet til en række ting, eksempelvis spil, film, musik eller browsing på nettet. Takket være Kids Corner forældresektionen kan du holde styr på, at ungerne har adgang til indhold i høj kvalitet.\n9,7" touchskærmen bruger IPS-teknologi for at sikre højt kontrastforhold og brede betragtningsvinkler. Skærmen har HD 1200 x 800 opløsning med 16-til-10 billedforhold for at sikre ekstra plads i landskabstilstanden. Skærmen er dækket af 2.5D buet glas, der passer med kabinettet.\nTabletten er udstyret med en kraftfuld HiSilicon Kirin 710A octa-core processor. 4 store kerner er clocked ved 2,0 GHz til krævende apps og 3D spil, og 4 små kerner kører ved 1,7 GHz for effektiv og strømbesparende ydelse i mindre krævende spil. Processoren følges af 2 GB RAM.\nDen indbyggede 16 GB flash-lagring kan udvides via porten til Micro SD kort. Porten understøtter op til 512 GB kort.\n- Lynhurtig trådløs wi-fi-ac forbindelse


Lysestage - Happy Zoo-Day - Moa (Skildpadde) - kun kr. 129.95\nHjem / Lyse- & Fyrfadsstager / Lysestage – Happy Zoo-Day – Moa (Skildpadde)\nVarenummer (SKU): 3320 Kategori: Lyse- & Fyrfadsstager\nLysestage – Happy Zoo-Day – Moa (Skildpadde) Produktfakta\nNavn: Lysestage – Happy Zoo-Day – Moa (Skildpadde)\nLysestage – Happy Zoo-Day – Moa (Skildpadde) fra\nLysestage – Happy Zoo-Day – Moa (Skildpadde) er en af de håndplukkede varenumre her i shoppen i en vores rigtig gode kategorier, nemlig Lyse- & Fyrfadsstager. Husk du får hele hele 30 dages returret hvis du skulle fortryde dit køb Lysestage – Happy Zoo-Day – Moa (Skildpadde). Her i Danmark er der mange, der køber deres Lysestage – Happy Zoo-Day – Moa (Skildpadde) hos den populære shop Propagandashop.dk, der har alle de efterspurgte varer i deres sortiment. Her i online shoppens kæmpe udvalg går mange på jagt efter deres mål, deriblandt også Lysestage – Happy Zoo-Day – Moa (Skildpadde). Købes der ind i online webshops er priserne mere attraktive end i butikkerne- fordi webshoppen ikke har udgifter til en fysisk butik.\nLysestage – Happy Zoo-Day – Moa (Skildpadde) og online fordele\nDet er værd at huske på, når der shoppes online, giver de dig lidt bedre rettigheder, som du ikke nødvendigvis får i fysiske butikker. Webshop skal følge dansk lov, der giver 14 dages retrret. når du har handlet dine varer, der findes også shops, der er endnu bedre og giver mere end de 14 dage, de er forpligtet til. Husk også på, at du online har et kæmpe udvalg, og prissammenlignen er let at foretage, iblandt alle de shops der sælger det, du er ude efter. Det er let i dag at sammenligne priser – du kan gøre det når du har lyst, uden at være afhængig af butikkers åbningstider. Ved at købe dine varer online, slipper du for, at bæreposen med varerne går i stykker på vej hjem. Dine varer bliver sendt direkte hjem til dig, eller de kan blive sendt til din arbejdsplads, og det giver en god fleksibilitet for dig. Glem alt om at stå i kø, hvor ekspedienten lige skal ringe til en anden for at høre, hvorfor prisen ikke går ind til det rigtige. Når handlen foregår online så gå let og ubesværet direkte til kassen, når du er færdig med at handle, så spilder du ikke din tid på at vente på fru Hansen, der lige skal spørge om, hvad hver enkelt ting koster.


Restaurant Odense - Klosterkroen er din kro med dansk mad.\nKlosterkroen er stedet for godtfolk, der gerne vil forkæles.\nSom efterårets blade så småt begynder at skifte farve, skifter sæsonens råvarer ligeså. Derfor er vi i fuld sving med at udarbejde vores vinterkort som vil være klar til servering pr. 01 oktober.\nVores menukort indeholder gode, danske og traditionelle retter.\nPå hverdagsaftener serverer vi gæsternes livretter såsom tirsdagsæggekage ad libitum, onsdagstarteletter ad libitum og stegt flæsk m. persillesovs ad libitum hver tirsdag og torsdag.\nVED STØRRE SELSKABER (15 eller flere) åbner vi gerne op udenfor normal åbningstid, ex mandage eller til frokost udenfor vores højsæson. Kontakt mig på ak@klosterkroen.dk for at høre om alle mulighederne.\nDøren er åben for dig og dig, og alle.\nEfteråret lurer rundt om hjørnet og vi gør plads til hyge og god stemning indendøre.\nVIGTIG INFO til jer som allerede nu er i julemads-humør: når vi nærmer os julen og 01. november, så husk at AL JULEMAD skal forudbestilles SENEST dagen før ankomst.\nKrolinger & Amanda\n+45 63 128 128 - KONTAKT@KLOSTERKROEN.DK -\n- med gode danske råvarer\nPå Klosterkroen, kan man ikke komme uden om et bredt udvalg af klassiske danske retter, når man snakker mad hos os.\nVi er ikke bange for at bruge smør og fløde så længe at det er med til at give den gode smag. Menukortet er præget af både lettere såvel som solide retter hvor køkkenet har taget udgangspunkt i den danske muld, men så der er lidt til den lette sult og til dem som trænger til et godt hjemmelavet måltid.\nVi synes, at det danske køkken er skønt, og holder gerne fast i de gode, gammeldags traditioner, men med et tvist af Klosterkroen.Vi tror på at friske, danske og gerne lokale råvarer er bedst, hvilket danner grobund for den gode smag.\nBøfsanwich a la Klosterkroen\nStegt flæsk m. persillesovs fra Grambogaard\nWienerschnitzel af kalveinderlår fra Grambogaard\nÆggekage m. 3 forskellige slags flæsk\nVi lægger gerne lokaler til og står for maden, når I skal holde fest. Så skal I holde fødselsdag, konfirmation, barnedåb eller andet, kan I gøre det på vores kro. Vi har plads til op til 70 personer i restaurantens stueplan, og i vinkælderen har vi et selskabslokale med plads til 20-24 personer. Se gerne nærmere under menupunktet: privatarrangementer & selskaber.\nSøger I overnatningsmuligheder kan vi anbefale https://www.campaya.dk/Danmark/Region-Syddanmark/Nordfyns/.\nKONTAKT@KLOSTERKROEN.DK - +45 63 128 128


På GravidYoga vil du opleve at vi:\nSkaber kærlig opmærksomhed til din baby igennem meditationer og visualiseringer.\nØger kropsbevidstheden, smidigheden samt kontakten til den indre urkraft – din indre ur-kvinde!\nLaver åndedrætsøvelser, der kan bruges under fødslen.\nArbejder med elasticiteten i bækkenbund.\nØger både den fysiske og mentale styrke og derved en får større velfærds følelse.Det giver dig mulighed for at opdage og udforske de fysiske og psykiske ressourcer, du rummer.\nBruger Rebozo massage øvelser med et tørklæde der bl.a. kan lindre lændesmerter under fødslen.\nInformation vedrørende forskellige måder at føde på inklusiv hjemmefødsler.\nDet er en enestående chance for at åbne op for din indre kraft og styrke – for den vil helt sikkert gavne dig, både under graviditeten og under fødslen.\nDu kan deltage fra uge 14 og helt op til termin.\nEt ophold ved de tibetanske munke i Nepal hvor jeg studere buddhismen og meditation skabte en dybere balance og forbindelse til livet og til mig selv.\nJeg er dybt fascineret af denne leve måde, filosofi og medmenneskelighed og det er nu en stor del af min måde at undervise på.\nJeg skaber et trygt rum, hvor der er plads til at udvide vores indre power, åbenhed og nysgerrighed fra vores hjerte. Jeg guider i et roligt tempo med et ønske\nom at skabe grundighed, sikkerhed og for at hjælpe min elever til at opdage deres egen krop igennem selvbevidsthed. Jeg arbejder med åndedrætsøvelser\nog invitere mine elever til at fordybe sig i deres egen indre ro, sanser og til at øge deres sensitivitet og balance igennem bløde bevægelser. Jeg er som person meget uformel\nog atmosfæren i mine timer er gerne let og smilende - Uanset hvor du er i din yoga rejse er der plads til dig - det er Yoga I Hjertehøjde.\nHos Titaliyoga finder du Vinyasa Flow, GravidYoga, EfterfødselsYoga, Yoga og mindfulness for børn og unge samt jeg tilbyder også den mexikanske Rebozo massage der er helt fantastisk for den gravide, men også til kvinder der lige har født.\nFor mig er yoga en livs rejse der aldrig stopper, derfor vil der nok altid lige være et kursus, retreat eller en uddannelse i min kalender, hvor jeg får mulighed for at åbne enndu mere op for den visdom der ligge indeni og blive endnu bedre til at undervise fra hjerte.\nÅrhusvej 102 1. sal


Tidsånden læser historien | Information\nForan mig ligger to nye bokse med cd'er. I den ene boks finder vi alle Sibelius' symfonier, indspillet af Danmarks Radios Symfoniorkester under Leif Segerstam (på plademærket Chandos). I den anden boks finder vi alle Sibelius' symfonier, indspillet af Det Finske Radiosymfoniorkester under Jukka-Pekka Saraste (på plademærket Finlandia).\nTo bokssæt med Sibelius' symfonier. Den finske komponist hører til i toppen af den klassiske musiks verden. Hans musik spilles og indspilles af de førende orkestre. Komponisten og hans musik er kendt og elsket i den ganske verden.\nEn tid var det på mode ikke at synes godt om Sibelius' musik. I Centraleuropa har nordisk musik haft det sværest. Musik af Sibelius er ingen undtagelse. De vil ikke rigtig vide af nordboernes musik, dernede. Sjældent oplever man egentlig, at de for alvor har ønsket at sætte sig ind i den. (Jo, vi kan godt finde undtagelser, men det er og bliver - undtagelser).\nHoldningen har gennem årene ført til ganske voldsomme domme over nordisk musik i almindelighed, Sibelius' musik i særdeleshed.\nFra 1940'erne og flere årtier frem var Sibelius' musik ude i et sandt stormvejr. Indflydelsesrige kritikere, skribenter og komponister gjorde, hvad de kunne for at sætte Sibelius i et dårligt lys.\nAmerikaneren Virgil Thompson kunne bestemt ikke lide den finske komponist. René Leibowitz i Frankrig skrev en artikel i 1955 om Verdens dårligste komponist, som angiveligt skulle være Sibelius. Leibowitz analyserede Sibelius' 5. Symfoni og kom frem til, at Sibelius' "'originalitet' er et resultat af komponistens uvidenhed, inkompetence og impotens."\nI Den ny musiks filosofi skrev Adorno om de 'forældede og falske klange', der 'ikke længere opfylder deres funktion'. Adorno er ude med riven efter den tonale musik: "Når en komponist som Sibelius udelukkende benytter sig af de tonale klange, så lyder det lige så falsk, som når de er enklaver i det atonale område."\nMed det sidste skal man vel forstå, at tonalitet er lige falsk om den bruges som ren tonalitet eller som områder i en i øvrigt atonal musik. Tjo, men...\nDa Nadia Boulanger blev spurgt om sin holdning til Sibelius, svarede hun: "Åh, Sibelius! Stakkels Sibelius! En tragisk skæbne!"\nSom 70-årig siger Sibelius: "Min stædighed var generende for mange kritikere og dirigenter, og det er faktisk kun i de senere år, at holdningen er begyndt at ændre sig."\nForan mig ligger korrespondancen mellem Sibelius og Per Nørgård, som aldrig før har været offentliggjort. I 1954 skriver den 21-årige Per Nørgård til den 89-årige Jean Sibelius:\n"Det er et højst dristigt og tilsyneladende noget påtrængende forehavende af mig, en ung dansk komponist, at skrive til Dem; men da jeg nu har båret på den tanke i et år, påbegyndt dens udførelse og ophørt igen, uden at den har villet forlade mig, men snarere har vokset sig (forhåbentlig) moden i mit sind, kan jeg ikke undgå at føle, at det må være noget jeg skal gøre, og håber så til at tanken nu er modnet dertil. - Jeg beder Dem altså om tålmodighed et lille stykke tid endnu."\nPer Nørgård arbejder sig igennem brevet, der munder ud i en kvalificering af Sibelius' musik som unik i tiden:\n"Ved det stadig dyberegående studium af Deres symfonier blev jeg slået med undren over, hvor nyskabt Deres formfornemmelse er, en i bedste forstand nutidighed som faktisk fik mig til at føle Stravinsky og Bartok som historie, dér hvor De er den levende virkelighed. Jeg fandt, at det formprincip, som jeg anså for opstået i fyrrerne, nemlig det metamorfotiske, allerede var fuldt udfoldet i Deres senere symfonier, i Tapiola og i andre værker. Den metamorfotiske formfornemmelse står for mig som den levedygtige afløser af sonateformen."\nI sit svar skriver Sibelius bl.a.: "... sällan har jag mottagit brev, som visat en sådan förståelse för mitt skapande."\nDen unge Nørgård\nKorrespondancen er interessant, fordi den forudgriber så meget af Nørgårds berømte beskrivelse af det 'nordlige sinds univers', som publiceres flere år senere.\nKorrespondancen fortsætter. Nørgård anmoder senere i 1954 om, at Sibelius vil acceptere, at Nørgård tilegner ham sit værk Aftonland, op. 10. Af brevvekslingen fremgår det, at den unge og oldingen har en fælles forståelse udi det musikalske.\nEt par år efter korrespondancen er Nørgård i Finland sammen med andre unge komponister til Ung Nordisk Musik festival. De bliver inviteret ud til Ainola, Sibelius' hus uden for Helsinki. Jean Sibelius står på balkonen og vinker til de unge danske komponister og ønsker dem held og lykke.\nMidt i kredsen af unge komponister står Nørgård, der ikke vover at give sig til kende over for den gamle mester. Den unge Nørgård er for genert til at sige, hvem han er, og at han faktisk har korresponderet med den finske komponist.\nNørgård fik ikke siden lejlighed til at hilse på Sibelius, der døde 20. september 1957.\nPendulet svinger. Hele tiden bliver holdninger revideret. En tid kunne man slippe godt afsted med at erklære en bestemt type musik for 'falsk', med Sibelius' musik som kronvidne i den sag. I dag stiller ingen spørgsmål til bærekraften i Sibelius' musik. Den udgives og omtales som noget af det mest originale, der er skabt i det 20. århundrede.\nTidsåndens briller bestemmer vores smag. Sikkert er det, at tidsånden også lukker for mulige udvidelser af vores horisont - den læser historien for os. Et andet tidsrum ser med nye øjne på fænomenerne. Vi taler om en historisk proces, hvis karakter af konstant tilstødning og frastødning kan minde om det, Nietzsche kalder "Umwertung aller Werte."\nDe ligger der stadig på bordet, de to bokssæt med alle Sibelius' symfonier gange to. Ikke engang plastikken er pillet af. Det må jeg gøre en anden gang. I morgen. Måske.\nMed ovenstående forfejlede kritik in mente, kunne man passende holde en mindre pause med at mene noget om musik. Arkitektur er frossen musik, siger man. Frossen musik vil være klummebestyrerens næste emne.\nJean SibeliusLeif SegerstamNadia BoulangerPer NørgårdRené Leibowitz


bachelor – Side 2 – Archim\nFørste gruppevejledning – nu sker der noget!\nPosted 31. oktober 2014 by monicakb\nI går torsdag havde vi den første gruppevejledning til projektet. Alle var lidt spændt på, hvordan det kom til at foregå, for vi vidste ikke så meget andet, end at vi skulle medbringe tre små modeller hver. (De føromtalte hvide polystyrenklodser.)\nDet gik over al forventning. Vi blev delt op i to grupper, så vi var ca. 7 på hvert hold, og så brugte vi ellers en time på at tale om vores modeller, tanker og idéer. Det var rigtig, rigtig brugbart, og jeg tror, de fleste gik derfra med en følelse af at være kommet et skridt nærmere ‘den gode idé’.\nEn af de vigtigste ting, jeg tager med mig fra vejledningen, handler om den gode idé, man får, og hvordan man bearbejder den.\nI mit arbejde med arkitektur har jeg altid ligget et sted i midten. Jeg har aldrig været rigtig dårlig, men heller aldrig genial. Mit arbejde har været konsekvent gennemsnitligt, og det er ok. Jeg kan skrive et helt indlæg om det med at afstemme sine forventningermed virkeligheden, men det må blive en anden gang. I hvert fald gik der en prås op for mig i går om, hvorfor jeg altid har ligget i midten:\nJeg vil for meget på én gang!\nVi snakkede længe om vigtigheden af at holde sit indgreb enkelt. At beslutte sig for at gøre én ting, og så gøre det helt. Ikke noget med at man gerne vil bygge opad, men så vil man egentlig også grave sig ned, for det vil være godt for… jeg ved ikke hvad. Man skal tage en beslutning, og så bare gøre dét.\nDet var helt vildt, så rent det ramte mig. I kender måske følelsen, hvor der pludselig er et eller andet, der bare falder på plads. Det føltes virkelig sådan. Jeg er meget inspireret lige nu, og jeg håber følelsen kan holde weekenden over, så jeg også er i fuld firspring på mandag, hvor jeg planlægger at lave flere volumenstudier.\nNu har jeg de første 10 dage primært siddet og skrevet, tænkt og skitseret, men der sker altså et eller andet, når man ser det i model. Det er som om, det bliver mere konkret, og det bliver lettere at forestille sig, hvordan det kunne se ud i virkeligheden. Men det er vel sådan set også det, modellen skal kunne, så det er jo meget passende. Man kan bare godt glemme det lidt, når man sidder helt fordybet i sine analytiske tanker, om hvorvidt indgangen ligger bedst mod nord eller syd, eller om der er flest mennesker mellem 7 og 10 eller 12 og 15, osv. Det er rigtig godt at se en model, for så er det lettere at komme videre.\nSå planen for denne opgave er nu, at jeg skal forenkle mine tanker og virkelig finde ud af, hvad det er, jeg synes, der er spændende på det her sted, og så bare gå med det.\nFor hvis ikke man skal kunne gå all-in i sin Bacheloropgave, hvornår så?\nEn lille hvid polystyrenmodel, der virkelig siger mig noget.\nPosted in: Blogindlæg | Tagged: åbenbaring, bachelor, gruppevejledning | Leave a comment\nPosted 29. oktober 2014 by monicakb\nSå er bacheloren for alvor i gang, da jeg i går fik første vejledning på min opgave. Jeg har fået Søren Arildskov som vejleder – den nye mand på holdet, og det tegner rigtig godt! Allerede fra første færd er han i stand til at fornemme hvilken type, man er. Jeg sad og lyttede lidt med, da en af de andre fik vejledning, og selvfølgelig er der nogen anbefalinger, der går igen, men han er også i stand til at give meget personlig og individuel vejledning. Hav venligst in mente, at han kun har mødt os meget kort før denne vejledning. Jeg synes, det er dybt imponerende, og det lægger op til et fantastisk samarbejde.\nDen første uge har jeg brugt på at gennemgå den udleverede opgave og kvalificere den. Det betyder, at man går ind i opgaven, og på en måde gør den til sin egen. Jeg har kigget meget på husets indre og dets rumprogram. Hvad skal huset kunne, hvem er det til, og hvordan skal det kunne forandres. Jeg synes, det er rart at have lidt styr på det fra starten, så man har en idé om, hvad man vil med projektet, og hvad man skal arbejde hen imod.\nTil vejledning blev jeg bekræftet i min beslutning om at starte med at kvalificere programmet. Det er som sagt en god måde at starte på – i hvert fald for mig.\nNæste skridt bliver at lave volumenstudier. Vi har fået opgivet nogle mål på de rum, vi skal lave, og dem skal jeg have et rumligt overblik over. Jeg er startet med at lave nogle tegninger over, hvordan rummene kan ligge: Hvis alt er i ét plan, hvis det er et tårn, hvis det er hævet eller gravet ned, eller alt muligt andet, jeg kan forestille mig. I dag skal dette tages et skridt videre med en undersøgelse i model. Der er fremstillet nogle fine små polystyrenklodser, og disse skal agere rum i vores fælles 1:500 model af området. Det største problem med dette er, at vi er 4 om at dele modellen, så det skal lige koordineres, hvem der bruger modellen hvornår.\nI morgen er der fællesvejledning for første gang. Til den skal der medbringes 3 skitsemodeller (hvide polystyrenklodser) og nogle tegninger af hver idé, og så skal vi i fællesskab diskutere stedet og forslagene. Det er ret god måde at gøre det på, da man kan blive meget inspireret af andres idéer, eller evt. blive mere sikker på sin egen. Det glæder jeg mig til, men først skal jeg lige have fundet på de der 3 idéer\nFællesmodel 1:500. (ja, den fylder et helt bord!!)\nPosted in: Blogindlæg | Tagged: bachelor, fællesmodel, vejledning | Leave a comment\nBacheloropgaven er nu stillet\nPosted 20. oktober 2014 by monicakb\nSå oprandt dagen, hvor bacheloropgaven blev stillet. Vi mødtes i et venligt og lyst lokale kl. 9.15 denne morgen og blev mødt af Knud (læreren, der var ansvarlig for de seks uger om Østamager). Vi fik her udleveret 4 tætskrevne sider – opgaveformuleringen med detaljer og afleveringskrav – og en kort peptalk til det videre arbejde. Opgaven må vi selv læse os til, men den er heldigvis velskrevet\nDet hele var overstået meget hurtigt, og så var det tid til at tale om de mere praktiske ting. F.eks. hvem, der skal vejledes af hvem.\nInden vi valgte denne struktur sidste år, blev vi lovet, at vi som hold ville kunne fortsætte med to af vores tre vejledere fra andet år, så vi følte os i gode hænder. Det blev så pludseligt lavet om i dag, da det viser sig, at der faktisk kun er én af de tre lærere, der reelt har tid til det (trods alt) temmelig vigtige job: at vejlede os i vores bacheloropgave. Derfor er der hu-hej blevet tilknyttet en helt anden lærer, så vi kun ender med én af vores oprindelige lærere. Det er utroligt typisk for skolen, men overraskende positivt for os, da vi i løbet af 6-ugers kurset fik et støre og større ønske om at få blandet vejlederne – nye input og nye tanker. Så held i uheld, må man sige. (At det så var den lærer fra 6-ugers kurset, jeg syntes bedst om, gør det jo kun bedre) :).\nHele dette hurlumhej med vejledere slutter ikke her. Næ nej…\nVi fra den gamle afdeling 10, har hele tiden vidst, at vi ville få vejledning sammen. Det samme gør sig gældende for den gamle afdeling 3. Så er der bare det, at der også er startet et par stykker fra nogle andre afdelinger, og da vi mødtes i morges, vidste vejlederne ikke, hvor de skulle være. Det er virkelig dårlig stil fra ‘ledelsens’ side.\nVi fik jo i øvrigt også først besked om, hvor og hvornår opgaven blev stillet søndag aften kl. 19, men det er som man kan forvente. Der er mange gode ting ved Arkitektskolen, men det her er ikke en af dem.\nNå ja, den sidste irriterende ting er, at vejlederne ikke dukkede op med en plan over vejledninger, datoer osv. Det skal de først til at aftale nu….. Sig mig, vidste I ikke, at vi skulle i gang med bachelor? For så kunne vi da godt have fortalt jer det! Det er lidt et spild af tid, at vi ikke har en plan for den første uge. Bevares, jeg skal nok få tiden til at gå med noget konstruktivt, men det ville have slået tonen an for et godt forløb, hvis der havde været styr på det fra starten.\nEfter alt dette sidder I nu og tænker: Det er da meget godt og ærgerligt og alt det der, men hvad er opgaven!!? Blev det en zoologisk have, et fødehus eller måske en skøjtehal?\nNej, det gjorde det ikke. Det blev en overraskende almindelig opgave, der har enormt potentiale. Jeg er meget positiv!\nOpgaven hedder: Et nyt kvarter.\nVi har fået tildelt et lille stykke af Øresundsparken (se billedet), hvor vi skal bygge et Pionerhus indeholdende mange forskellige aktiviteter. Det skal bygges som det første på grunden, og skal derfor være fleksibelt i sin brug.\nJeg kan selv sagt ikke fortælle jer så meget om mine tanker, da der pt. ikke er voldsomt mange, men I kan få et par citater fra opgavebeskrivelsen, så I kan fornemme, hvad det handler om.\nArbejdsområde i Øresundsparken\n“Et nyt kvarter skal bygges. Nye fundamenter støbes. Nye naboskaber etableres. Processen skal sættes i gang. Første spadestik skal tages. Men hvor og til hvad?”\n“Med opgaven vil vi ganske enkelt spørge, om man kan forestille sig, at huset med sit gestalt og rumlige organisering kan give et troværdigt udtryk for en vision om et helt bykvarter?”\n“Vi forestiller os, at huset i den første periode skal anvendes til at fortælle om planerne for bykvarteret.”\n“Når de første indbyggere er flyttet ind i området, vil vi se, at Pionerhuset vil blive anvendt på nye måder. (…) Møderne vil ændre karakter. De første beboere vil benytte huset til at etablere og udvikle lokale projekter.”\nDet bliver rigtig spændende at komme i gang, og jeg er som sagt meget positivt overrasket over opgaven. Den er forholdsvis fast, men giver alligevel utrolig stor mulighed for personligt præg. I dag handler det for mig om at få organiseret og ordnet, så arbejdet kan begynde. I morgen er planen så, at vi er nogle stykker, der tager ud og fotoregistrerer stedet for at komme i gang og for at have nogle at tale med om opgaven.\nJeg er i øvrigt også kommet til at sidde i en rigtig god bordgruppe, så jeg tror, at fremtiden er lys\nPosted in: Blogindlæg | Tagged: bachelor | Leave a comment\nDet Store Dilemma: hvilken praktikplads?\nPosted 18. august 2014 by monicakb\nSom I måske kan huske fra et tidligere indlæg: Alt forandres, skal jeg til at lave min bachelor her efter sommerferien. Når den er overstået, skal jeg i praktik i det meste af et halvt år, og jeg glæder mig rigtig meget, men hvad skal jeg søge?\nSom en af vores lærere gjorde os opmærksom på under en sjælden stille stund inden sommerferien, er der som udgangspunkt ingen dårlige praktikpladser. Selvom du måske skulle komme i praktik et sted, der ikke umiddelbart beskæftiger sig med det, du aller helst vil, så er erfaringen og oplevelsen stadig god. Du kan bruge det til noget uanset hvad, og det er faktisk en stor lettelse at huske på. For man kan let sidde her i sin isolerede sommerferieboble og få stress over, at man skal finde det helt perfekte sted, hvor de bare elsker én fra starten, og som laver lige præcis dét, man synes er mest interessant. For det kommer nok ikke til at ske. (Gør det, er det selvfølgelig bare ekstra fedt!) Man kommer sandsynligvis ud et sted, hvor de beskæftiger sig med lidt af hvert, og hvor man får prøvet nogle forskellige ting, og det lyder jo sådan set meget lærerigt.\nMen her kommer så mit dilemma, som jeg på en måde lige har gjort meget mindre vigtigt, end jeg selv føler, det er…\nStor eller lille tegnestue?\nPå en stor tegnestue (ofte også en mere kendt tegnestue) har man mulighed for at komme til at arbejde med mange forskellige slags projekter. De har kapaciteten (og nok også likviditeten) til at tage både små og store projekter; konkurrencer og specialbestillinger. Der vil også være en rigtig god netværksmulighed, da man vil møde en masse mennesker – og det er helt essentielt for at få et job efter endt uddannelse.\nDe dårlige ting? På en rigtig stor tegnestue kunne jeg forestille mig, at en praktikant hurtigt bliver glemt eller sat til de ‘kedelige’ ting. Det kan være, man ender med at sidde og arbejde på en konkurrence hele sin praktiktid, eller endnu værre: bliver sendt ned i modelbygger-rummet og efterladt der i 6 måneder. Det er i store træk det, vi laver på skolen, og derfor er jeg ikke voldsomt interesseret i kun at lave det, når jeg skal i praktik.\nJeg vil gerne ud og mærke det rigtige arbejdsliv. Jeg vil møde nogle rigtige kunder og forsøge at opfylde alle deres ønsker. Jeg vil se et projekt blive til virkelighed og forsøge at følge med i byggepladsens mange fremmede ord. Det er selvfølgelig komplet urealistisk, men jeg har bare et kæmpe ønske om at komme ud og opleve, hvad arkitekterne også laver. På skolen lærer vi kun en brøkdel af arkitektens arbejde, men jeg har brug for at se den anden side.\nPå en lille tegnestue er projekterne ofte tilsvarende mindre og færre. Der vil være stor sandsynlighed for, at nogle af de små projekter skal virkeliggøres (jeg tænker villatilbygning eller carport) og i den forbindelse vil man kunne komme med ud og opleve byggepladsen, kunden og alle problemerne, der opstår i den fase. Da man ikke er så mange mennesker, vil det arbejde man udfører formentlig føles vigtigere. Man har lettere ved at lave noget meningsfyldt og få ansvar, fordi man i højere grad kan bruges som arbejdskraft, men dette medfører selvfølgelig også muligheden for at blive sat til at bygge modeller, fordi der netop mangler mandskab. Ved at der ikke er så mange ansatte, bliver man mere en del af holdet, og man kan nå at komme ind under huden på folk. Man får ikke kontakt til mange, men god kontakt til få. Og hvad er så vigtigst – kvantitet eller kvalitet?\nJeg hælder mest til at finde en mindre tegnestue, baseret på mine ovenstående overvejelser, men hvis nogle af jer har andre tanker eller evt. erfaringer, er jeg meget interesseret! Bare efterlad en kommentar herunder\nPosted in: Blogindlæg | Tagged: bachelor, dilemma, hjælp, praktikplads | 2 Comments\nPosted 18. marts 2014 by monicakb\nI dag udløber fristen for at ansøge om ny studieretning til næste semester. Alle på skolen skal søge, da hele studiestrukturen laves om og fornyes.\nDette betyder, at der ikke længere vil være 9 afdelinger og stor forvirring om, hvem der laver hvad og hvordan. Nu bliver alle uddannelserne underordnet et institut, så man opnår større forbindelse mellem uddannelse og forskning. Bachelorstuderende skal vælge mellem 4 nye uddannelser, mens kandidaterne kan vælge mellem 12.\nMin nuværende studieleder har fået lov til at oprette ét af de fire bachelorprogrammer, som kommer til at minde utroligt meget om det, jeg laver nu. Derfor har jeg også valgt at søge ind her, da jeg er meget glad for min nuværende uddannelse.\nBeskrivelse af den nye bacheloruddannelse:\nBacheloruddannelsen er en helhedsuddannelse. Vi arbejder med helheden og med detaljen, med form og med rum, med byens plan og med landskabets, med arkitekturens teknologier og med de teorier, der kan hjælpe os til at forstå det samfund, vi er en del af, og hvis fremtid vi skal forme rammerne til. Kort sagt har vi fat i det hele, i alle de værktøjer og faglige fokuseringer, som er nødvendige for at udvikle en arkitektonisk helhedstænkning.\nSom udgangspunkt laves der en ny struktur, for at skabe større sammenhæng på bacheloren, så den bliver, hvad den hele tiden har skullet være: en grunduddannelse. Kandidaten bliver udvidet med flere muligheder, så der virkelig bliver tale om en specialisering.\nDer er også en masse mindre ændringer, og i det hele taget er det meget forvirrende, hvad der kommer til at ske.\nTil at starte med var vi alle meget skeptiske. Det er nok meget normalt, at man er om ikke bange så i hvert fald tilbageholdende over for så store forandringer, men vi var specielt nervøse, da vi skal afslutte vores bacheloruddannelse næste år. Efter mange møder og spørgsmål, har jeg endelig forstået, hvad det kommer til at betyde for mig, og jeg er blevet enig med mig selv om, at det kun er til min fordel.\nSom det er nu, ser et år på bacheloruddannelsen sådan her ud (se billede ovenfor). De hvide felter er tid, man har på afdelingen, hvor ens lærere og vejledere, bestemmer hvad der foregår. Det kan være interne kurser og større eller mindre opgaver. Den tid bliver hele tiden afbrudt af obligatoriske kurser, der afholdes for hele ens årgang. Der har været stor kritik af dette, da kurserne mest af alt føles som en afbrydelse. De er nemlig ikke så gode til at sørge for en sammenhæng mellem det, der sker på kurset, og det vi laver ude på afdelingerne.\nDette er, hvad der kommer til at ske på den nye struktur. Hvert semester vil starte med en 6 ugers blok, hvor man har ét stort kursus, der kan handle om mange ting. Dette betyder, at hvad der før var f.eks. 4 forskellige kurser, der ikke hang sammen, nu bliver ét stort, der beskæftiger sig med flere forskellige ting, så det giver en større sammenhæng. Dette er jeg meget tilhænger af. Det betyder nemlig også, at den tid man har ude på (det bliver så ikke afdelinger, men) institutterne, ikke bliver afbrudt. Man vil også kunne se en større sammenhæng fra kurser til projekter. I min tegning herover, står der bachelor i 2. semester. Det er bare et eksempel på, hvordan mit tredje år vil kunne se ud, for på den nye ordning er der mere frihed end før. Der bliver mulighed for udveksling eller praktik i det ene semester og bacheloropgave i det andet.\nDa jeg startede min uddannelse på den gamle studieordning, har jeg ret til at afslutte min uddannelse på selv samme. Det betyder, at hvis jeg vil, kan jeg fortsætte næste år med det første eksempel herover. Jeg vil få alle de kurser, jeg ellers ville have fået, og jeg vil lave min bachelor lige inden sommer. Der er bare det ved det, at da skolen ikke har råd til at køre to ordninger på samme tid, vil alle mine kurser blive erstattet af opgaver, jeg skal lave i stedet for f.eks. at få forelæsninger og lign. Det lyder jo ikke umiddelbart tiltrækkende.\nDerfor vil jeg også vælge at afslutte min uddannelse på den nye studieordning. Det betyder i praksis, at jeg (naturligvis) skal lave en bacheloropgave, men det betyder også, at jeg kan komme i praktik! Yay\nI teorien står det os frit for, om vi vil i praktik før eller efter bacheloropgaven, men vores afdelingsleder anbefaler os, at vi gør som ovenstående tegning viser. Det betyder altså, at jeg allerede skal lave min bachelor til efteråret og så kan komme i praktik til foråret! Det er helt fantastisk! Det giver en meget bedre mulighed for at få noget erhvervserfaring inden kandidaten, da det er meget normalt at gå ud og arbejde et år som studentermedarbejder på en tegnestue efter end praktikforløb. Det vil denne opstilling give de perfekte forhold til, og når vi er færdige med det, er vi mere end klar til at tage de sidste to år af uddannelsen, hvor vi specialiserer os.\nSom I kan høre, er jeg meget entusiastisk omkring det hele nu, og jeg glæder mig meget til næste studieår, hvor der skal ske så meget nyt. Min eneste bekymring lige nu er bare, om jeg kommer ind på den retning, jeg vil. Alle vi, der skal starte på vores tredje studieår efter sommerferien, har fået mere eller mindre lovning på, at vi kan komme ind på vores 1. prioritet, såfremt vi vælger den pga. ønsker om at fortsætte med vejledere, vi har haft, eller emner, vi har beskæftiget os med før. Det er præcis det, jeg har gjort, så derfor er jeg også ret sikker på at komme ind. Men I kender godt følelsen. Man skal have det sort på hvidt, for at kunne slappe af, så det kan jeg ikke endnu.\nMen… heldigvis er ansøgningen nu sendt, og så skal jeg bare vente på, at de manuelt får gennemgået samtlige af skolens elevers ansøgninger…(!)\nMon ikke det bliver efter min studietur til Japan\nPosted in: Blogindlæg | Tagged: arkitektskolen, bachelor, struktur | Leave a comment\nArchims dage som I kender det, er talte\nLidt PR er bedre end ingen PR\nTravlt på tegnestuen\nmonicakb til Endnu et tegneprogram. Hvad skal vi med dem?\nKristian til Endnu et tegneprogram. Hvad skal vi med dem?\nFørste skoledag | Archim til Er det ok at komme for sent, når nu det er ‘kulturen’ på skolen?\nanalyse arkitekter Arkitektur autocad bachelor bebyggelsesplan Bethlehemskirken billedserie boligopgave bygningsdesign canon citat DIY eksamener eventyr ferie Foto fremlæggelse gør-det-selv ingeniør Japan kultur kunst kurser kursus model modelbyggeri portugal praktik praktikplads print projekter Rejser rhino samarbejde sketchup stress struktur studietur tegneprogrammer tegninger USA workshop Årstiderne Arkitekter Østamager


Nivå VVS Teknik | VVS-arbejde i hele Nordsjælland\nVelkommen til Nivå VVS Teknik ApS\nNivå VVS teknik er et veletableret firma med mere end 30 års erfaring. Udover etablering og vedligeholdelse af almindelige opgaver har Nivå VVS Teknik indenfor de sidste 15 år specialiseret sig indenfor vedvarende energiløsninger, som eksempelvis jord-, sol- og varmeanlæg.\nNivå VVS teknik arbejder effektivt for at imødekomme kunderne med god service af høj faglig karakter. Kunderne er almindelige husstande, boligforeninger og kommuner.\nI dag beskæftiger Nivå VVS Teknik 7 medarbejdere, som alle har hver sit speciale.


Feriebolig, Soho, London: Ferielejligheder m.m. | Vrbo\nSoho Lejlighed - fantastisk udsigt\nSoho Penthouse, 3 seng og stor tagterrasse.\nDejlige familielejligheder til 6 i nærheden af Oxford Street - ideel til familier\nSoulful Quarters i Soho - sekunder fra Oxford St! - 1 værelses lejlighed, 2 sovepladser\nVores annoncer i 2020 tilbyder et stort udvalg af 2.090 ferieboliger nær Soho. Fra 1.898 Ferielejligheder til 142 Feriehuse – du kan finde unikke ferieboliger til et uforglemmeligt ophold med familie og venner. På Vrbo finder du det bedste sted at overnatte nær Soho på en længere ferie eller et hyggeligt weekendophold.\nVrbo tilbyder en lang række ferieboliger i nærheden af spændende seværdigheder i Soho. De mest populære seværdigheder, som Vrbos feriegæster overnatter i nærheden af, er:\nLondon Stadium: 11.041 feriehuse\nDer er også en lang række andre seværdigheder i Soho, som du kan finde en feriebolig i nærheden af på Vrbo. Brug søgefeltet for at se udvalget af ledige ferieboliger i nærheden af din foretrukne seværdighed.\nJa, selvfølgelig. Vrbo tilbyder 1.898 Ferielejligheder i Soho. Blandt andre populære typer af ferieboliger i Soho finder du:\nStudios: 1.919 ferieboliger\nJa, du kan vælge din foretrukne feriebolig med pool blandt vores 15 ferieboliger med pool i Soho. Brug søgefeltet for at se udvalget af ledige ferieboliger.


Skal jeg vælge lattergas eller epiduralblokade? | NETBABY.DK\nSkal jeg vælge lattergas eller epiduralblokade?\nJeg synes, du skal tale med din jordemoder om mulighderne for at få smertelindring på dit fødested. Hun kan også fortælle dig om virkning og bivirkning af de enkelte metoder, og formentlig kan du få en brochure, du selv læse.\nMåske vil lattergas være nok, eller måske vil en epiduralblokade være løsningen for dig. Det er under alle omstændigheder vigtigt, at du får afgjort smertelindringen til din fødsel, inden du står på fødegangen med veer.\nHvilken bedøvelse skal jeg vælge til planlagt kejsersnit?\nHar man ret til at få et planlagt kejsersnit?\nHvordan ser jordemødre på smertelindring under fødslen?\nHvorfor virkede epiduralblokaden ikke på mig?\nHar jeg mulighed for smertelindring efter dødfødsel?\nKan jeg få en smertefri fødsel?\nEr kejsersnit eller epidural bedst for barnet?\nHar jeg øget risiko for at føde i dyb tværstand igen?\nKan jeg undgå vedrop og epidural næste gang?\nEr der nogen der ikke må få en epidural?


Anza Tapetsaks 260 mm - Maling og Malergrej\nHjem / Butik / Tapetværktøj / Spekter Tapetsaks\nVarenummer (SKU): SP-720210 Kategori: Tapetværktøj\nAnza Tapetsaks -Â Klipper nemt i tapet, væv og stofSkal du tapetsere, og ønsker du et smukt og holdbart resultat? Så har du brug for en ordentlig saks. Denne rustfri tapetsaks fra Anza er ultra skarp, så du kan klippe i tapetet uden risiko for at flosse k … læs mere her\nMange leder efter den billigste Spekter Tapetsaks på nettet, og de ender oftest ud med at finde tilbud her: Gå til shop\nSpekter Tapetsaks med PrisMatch\nSpekter Tapetsaks er en af mange varer her på shoppen og findes i den populære kategori Tapetværktøj. Det er ret godt at du får lovpligtige 14 dages returret oven i hatten når du køber din vare. Du kan roligt gøre som rigtig mange andre har gjort før dig og købe din Spekter Tapetsaks i webshoppen DecoFarver.dk, som er den foretrukne shop blandt online shoppere. Hos webshoppens store udvalg går mange på jagt efter deres mål, og der er det oplagte valg denne vare. Når du handler online er priserne bedre- det skyldes bl.a. at sådan noget som husleje kan være meget lavere, da en god beliggenhed ikke er nødvendig.\nSpekter Tapetsaks og fordele ved at købe online\nForbrugere der køber produkter i danske webshops, får du nogle bedre betingelser, end loven foreskriver for de fysiske butikker. Webshop skal følge dansk lov, der giver 14 dages retrret. efter du har købt dine varer, en del shops efterhånden giver endnu mere der kan forlænge din standard returret med både uger og måneder. En stor fordel for dig som forbruger er, at webshops har deres priser online, og det at sammenlligne priser bliver en leg, uden af være afhængig af, at det skal være tæt på din bopæl. Og i dag kan du uden videre sammenligne priser når du sidder på toilettet med din mobiltelefon. Mange har allerede fundet glæde ved at købe online og slippe for, at være underlagt butikkernes åbningstider. Når du har handlet dine produkter, kommer de hjem til din adresse, eller du kan bede dem om at sende til dit arbejde i stedet for, og få den løsning, der passer bedst for dig. Webshops har ikke en kø som i butikker eller supermarkeder der er ingen kø online – det er bare direkte til betaling, og så er du videre, så undgår du skrigende unger, der plager deres forældre om slik og søde sager.\nVær den første til at anmelde “Spekter Tapetsaks” Annuller svar


Elfiskeriundersøgelser i Holtum Å\nFra starten af februar måned og til og med maj måles en række vandløb op. Arbejdet udføres i forbindelse med en kommende revision af vandløbsregulativerne.\nHvis du som bredejer har kendskab til dræn, der løber ud i vandløbene, bedes disse markeres med en pæl eller lignende, således at drænene kan indgå i opmålingen. Derved skabes det bedste grundlag for de nye regulativer.\nOpmålingen udføres af landinspektørfirmaet "Geopartner" efter nedenstående plan:\nFebruar, marts (ca. 45km):\nHækkenfeldt Grøft, Sognegrøften, Landbækken + biløb, Fælledbækken, Afledningsgrøften, Nørkjær Afledningsgrøft, Mosegrøften, Kvindebæk, tilløb nr. 1, Kvindebæk, Holtum Å (VA)\nApril, Maj (ca. 45km):\nHoltum Å (RKA), Ejstrup Bæk, Frisbæk, Ibsgårde Bæk, Boest Bæk, Mattrup Å, Klovborg Bæk, Vøvskær Grøft.\nHar du spørgsmål til kommunens arbejde med vandløbsregulativerne, kan du kontakte Natur & Vandløb Tlf.: 99 60 33 80 Email: teknikogmiljoomraade@ikast-brande.dk


Prøv det spændende Progressive Blackjack - tomahawk.dk\nPrøv det spændende Progressive Blackjack\nPosted on 1. oktober 2018 by Tina Høy\nVil du have lidt mere spænding i dit Blackjack-spil? Så prøv Progressive Blackjack, som du kan læse mere om på moneyplay.dk.\nDe fleste steder er Progressive Blackjack et af de mest populære spil, da reglerne er de samme som i klassisk Blackjack, men der er til gengæld en progressiv jackpotpulje. Det er en pulje, der bliver ved med at vokse, indtil der er en, der vinder den. Du har også mulighed for at få delvist fat i den store pulje.\nDu starter med at placere et bet på selve spillet og på den progressive jackpot, hvis du ønsker at få del i den. Derefter får du og dealeren to kort hver, hvor dealerens ene kort ligger med billedsiden opad. Du skal nu komme så tæt på 21 som muligt eller helt ramme tallet med de kort, du har fået, og de kort, du efterfølgende får.\nDu vælger helt selv, om du vil have ekstra kort, ligesom du vælger, hvor mange ekstra kort du vil have, og hvornår du vil holde.\nStarter du med at få to virkelig gode kort, kan du vælge at splitte din hånd op i to. For at gøre det skal du placere endnu et bet på din hånd.\nFlere hænder kan udelukke progressiv jackpot\nHvis der er en meget stor progressiv jackpot, kan du vælge at spille på flere forskellige hænder i det samme spil. Du skal dog være opmærksom på, at nogle casinoer har en regel om, at du ikke kan komme i spil til den progressive jackpot, hvis du spiller med flere hænder.\nDet er altid tilladt for dig at splitte en god hånd op undervejs i spillet. Det er netop din mulighed for at vinde den progressive jackpot, og det er dermed ikke det samme som at spille på flere hænder fra start af.\nOptimer dine vinderchancer med informativ blog om spil


Smølferne og det gyldne træ - ComicWiki\n« Gammelsmølfinen Kronologisk rækkefølge Politismølferne »\nForfatter: Alain Jost\nOriginaltitel: Les schtroumpfs et l'arbre d'or\nOriginaludgave: 2011: Le Lombard\nISBN 978 87 7085 532 7\nEt nyt år hos smølferne indledes med deres traditionelle fejring af "alibuffersmølfen" omkring et gammelt træ, der er betrukket med det fineste guld. En legende fortæller, at det gyldne træ beskytter smølferne mod farer og sørger for et stort høstudbytte.\nMen det bliver tordenvejr, og lynet slår ned i det gyldne træ, der forvandles til aske! Ifølge Bangesmølfen er det et uhyggeligt varsel, som betyder, at der venter et år med ulykker og modgang. Panikken breder sig, og smølferne kaster sig over mystiske ritualer og spejder efter smølfologiske tegn fra universet. Gammelsmølfen er nødt til at få smølferne ned på jorden igen!\nEn humoristisk fabel for børn og voksne om overtro og varsler, og hvordan noget helt almindeligt kan blive opfattet som noget meget mystisk og farligt.\nHentet fra "https://comicwiki.dk/index.php?title=Smølferne_og_det_gyldne_træ&oldid=239609"\nSiden blev sidst ændret kl. 21:59, 8. januar 2015.